CELEX: 62002CJ0063
Language: da
Date: 2003-01-16
Title: Domstolens Dom (Første Afdeling) af 16. januar 2003. # Kommissionen for De Europæiske Fællesskaber mod Det Forenede Kongerige Storbritannien og Nordirland. # Traktatbrud - manglende gennemførelse af direktiv 98/83/EF. # Sag C-63/02.

Avis juridique important

|

62002J0063

Domstolens Dom (Første Afdeling) af 16. januar 2003.  -  Kommissionen for De Europæiske Fællesskaber mod Det Forenede Kongerige Storbritannien og Nordirland.  -  Traktatbrud - manglende gennemførelse af direktiv 98/83/EF.  -  Sag C-63/02.  

Samling af Afgørelser 2003 side I-00821

ParterDommens præmisserAfgørelse om sagsomkostningerAfgørelse
Nøgleord

Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist(Art. 226 EF) 

Parter

I sag C-63/02,Kommissionen for De Europæiske Fællesskaber ved M. Shotter, som befuldmægtiget, og med valgt adresse i Luxembourg,sagsøger,modDet Forenede Kongerige Storbritannien og Nordirland ved P. Ormond, som befuldmægtiget, bistået af barrister M. Demetriou, og med valgt adresse i Luxembourg,sagsøgt,angående en påstand om, at det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 17, stk. 1 og 2, i Rådets direktiv 98/83/EF af 3. november 1998 om kvaliteten af drikkevand (EFT L 330, s. 32), idet det ikke har vedtaget alle de nødvendige love og administrative bestemmelser for at efterkomme dette direktiv for så vidt angår Nordirland og Wales, eller i alt fald ikke har underrettet Kommissionen herom,harDOMSTOLEN (Første Afdeling)sammensat af afdelingsformanden, M. Wathelet, og dommerne P. Jann og A. Rosas (refererende dommer),generaladvokat: S. Alberjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 15. oktober 2002,afsagt følgendeDom 

Dommens præmisser

1 Ved stævning indleveret til Domstolens Justitskontor den 26. februar 2002 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 17, stk. 1 og 2, i Rådets direktiv 98/83/EF af 3. november 1998 om kvaliteten af drikkevand (EFT L 330, s. 32, herefter »direktivet«), idet det ikke har vedtaget alle de nødvendige love og administrative bestemmelser for at efterkomme dette direktiv for så vidt angår Nordirland og Wales, eller i alt fald ikke har underrettet Kommissionen herom.Relevante retsregler2 Direktivets artikel 17, stk. 1, foreskriver, at medlemsstaterne sætter de nødvendige love og administrative bestemmelser i kraft for at efterkomme direktivet senest to år efter dets ikrafttræden, og i artikel 17, stk. 2, bestemmes, at de meddeler Kommissionen teksten til de nationale retsforskrifter, som de udsteder på det område, der er omfattet af direktivet.3 I direktivets artikel 18 bestemmes, at dette »træder i kraft på tyvendedagen efter offentliggørelsen i De Europæiske Fællesskabers Tidende«. Eftersom direktivet blev offentliggjort den 5. december 1998 og således trådte i kraft den 25. december 1998, udløb fristen for gennemførelsen den 25. december 2000.Den administrative procedure4 Efter Kommissionens opfattelse var direktivet ikke fuldt ud blevet gennemført inden for den fastsatte frist, hvorfor den indledte den i henhold til artikel 226 EF fastsatte traktatbrudsprocedure. Efter at Kommissionen havde anmodet Det Forenede Kongerige om at fremsætte sine bemærkninger, fremsatte den den 18. juli 2001 en begrundet udtalelse, hvori den konstaterede, at direktivet ikke var gennemført for så vidt angår Gibraltar, Wales og Nordirland, og den opfordrede medlemsstaten til at træffe de nødvendige foranstaltninger for at efterkomme udtalelsen inden for en frist på to måneder fra meddelelsen af udtalelsen.5 Ved skrivelse af 26. september 2001 fremsendte Det Forenede Kongeriges Faste Repræsentation ved Den Europæiske Union de lovbestemmelser, som gennemfører direktivet for Gibraltar. Det anføres, at man regelmæssigt ville underrette Kommissionen om de fremskridt, som gøres i forbindelse med den fuldstændige gennemførelse af direktivet for så vidt angår Wales og Nordirland.6 Efter Kommissionens opfattelse har Det Forenede Kongerige ikke vedtaget alle nødvendige foranstaltninger for at gennemføre direktivet for så vidt angår Wales og Nordirland, og den har derfor anlagt denne sag.Traktatbruddet7 Kommissionen har gjort gældende, at den ikke har fået meddelelse om vedtagelsen af de nødvendige bestemmelser for at efterkomme direktivet for så vidt angår Wales og Nordirland. Da Kommissionen ikke råder over andre oplysninger, på grundlag af hvilke det kan fastslås, at Det Forenede Kongerige har vedtaget de nævnte bestemmelser, formoder den, at Det Forenede Kongerige ikke har vedtaget disse, og at Det Forenede Kongerige således har tilsidesat sine forpligtelser i medfør af direktivet.8 Det Forenede Kongerige har for så vidt angår Wales anført, at Water Supply (Water Quality) Regulations 2001 (bestemmelser vedrørende vandforsyningen (vandkvaliteten) for 2001) blev vedtaget den 7. december 2001 og trådte i kraft den 1. januar 2002.9 Hvad angår Nordirland er gennemførelsen af direktivet blevet forsinket på grund af økonomiske omstændigheder. Dette problem er løst, og den offentlige høring vedrørende forslagene til bestemmelser har fundet sted rettidigt. Bestemmelserne skulle træde i kraft i september 2002.10 I denne forbindelse bemærkes, at Det Forenede Kongerige ikke har bestridt, at de nødvendige foranstaltninger til gennemførelsen af direktivet for Nordirland og Wales endnu ikke var truffet ved udløbet af den i den begrundede udtalelse fastsatte frist. Sagsøgte gør dog gældende, at gennemførelsen skrider frem i henhold til den i denne anledning fastsatte tidsplan, som er tilstillet Kommissionen.11 Imidlertid følger det af fast retspraksis, at spørgsmålet om, hvorvidt der foreligger traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen (jf. bl.a. dom af 15.3.2001, sag C-147/00, Kommissionen mod Frankrig, Sml. I, s. 2387, præmis 26).12 I den foreliggende sag står det fast, at der ved udløbet af den i den begrundede udtalelse fastsatte frist endnu ikke var vedtaget nogen lov vedrørende gennemførelsen af direktivet for så vidt angår Nordirland og Wales.13 Følgelig må der gives Kommissionen medhold i dens påstand.14 Herefter må det fastslås, at Det Forenede Kongerige har tilsidesat sine forpligtelser i henhold til direktivets artikel 17, stk. 1, idet det ikke har vedtaget alle de nødvendige love og administrative bestemmelser for at efterkomme dette for så vidt angår Nordirland og Wales. 

Afgørelse om sagsomkostninger

Sagens omkostninger15 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Det Forenede Kongerige tilpligtes at betale sagens omkostninger, og Det Forenede Kongerige har tabt sagen, bør det pålægges Det Forenede Kongerige at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Første Afdeling)1) Det Forenede Kongerige Storbritannien og Nordirland har tilsidesat sine forpligtelser i henhold til artikel 17, stk. 1, i Rådets direktiv 98/83/EF af 3. november 1998 om kvaliteten af drikkevand, idet det ikke har vedtaget alle de nødvendige love og administrative bestemmelser for at efterkomme dette direktiv for så vidt angår Nordirland og Wales.2) Det Forenede Kongerige Storbritannien og Nordirland betaler sagens omkostninger.